  Майя Бывальцева Быдӟым Атыкай ож дыръя бырем ыбылӥськисьёслэсь Михаил Баженовлэсь но Михаил Игнатьевлэсь ӵыжы-выжыоссэс утчало Удмуртиын. Со сярысь иворто Москваысь утчаськисьёслэн «Обелиск» отрядысь волонтёръёс. Жаляса верано, Кез ёросысь но Глаз ёросысь ож аръёслэсь азьвыл адресъёс номыр ӧз сётэ. <…> Ӵыжы-выжыоссы, оло, туннэ но Удмурт Элькунын, Ижкарын, Глаз ёросын яке Кез ёросын уло Москваысь утчаськисьёслэн «Обелиск» отрядысь волонтёръёс Баженов Михаил Иванович  Запад фронтысь 33-тӥ Армилэн 17-тӥ стрелковой дивизиысьтыз 1312 стрелковой полкысь рядовой. Вордскиз 1897-тӥ арын. Ожлэсь азьвыл Палэзь гуртын улӥз, али со Глаз ёросэ пыре. Фронтэ 1941-тӥ арын кошкиз. Сӧсырмыса 1942-тӥ арын 29-тӥ гудырикошконэ быриз. Нырысь ик Смоленск улосвылысь Мургыино гуртын ватэмын вал. 2017-тӥ арын 6-тӥ куартолэзе лысьӧмъёссы со улосвылысь ик Васильевское черкогуртысь вынлыко шайгуэ ватӥзы. Игнатьев Михаил Константинович  Запад фронтысь 33-тӥ Армилэн 17-тӥ стрелковой дивизиысьтыз 1316 стрелковой полкысь рядовой. Вордскиз 1910-тӥ арын. Ожлэсь азьвыл семьяез Кез ёросысь Зязьгор гуртын улӥз. Фронтэ 1941-тӥ арын 2-тӥ коньывуонэ басьтэмын. Кулӥз 1942-тӥ арын 24-тӥ гудырикошконэ. Озьы ик Смоленск улосвылысь Мурыгино гуртын ватэмын вал, 2017-тӥ арын 6-тӥ куартолэзе лысьӧмъёсыз Васильевское черкогуртэ выжтэмын. Ужкагазъёсты но ожгарчиослэн туала шайгузылэсь адрессэ сётон вылысь утчаськисьёслэн отрядысьтызы волонтёръёс быремъёслэсь ӵыжы-выжыоссэс утчало. Тодэ вайытом, Удмуртиын озьы ик утчало 1942-тӥ арын бырем лётчиклэсь Аркадий Лисинлэсь ӵыжы-выжыоссэ. «Боевое братство» отрядысь утчаськисьёс солэсь лысьӧмъёссэ туэ куартолэзе Смоленск улосвылын шедьтӥзы.  Тегъёс: Мерлык Ижкар Кез Удмуртия Глазкар БыдӟымАтыкайож тодынвозён  